Στέφαν Λίχτσταϊνερ

Ο Στέφαν Λίχτσταϊνερ είναι Ελβετός ποδοσφαιριστής γεννημένος στις 16 Ιανουαρίου 1984 στη Άντλιγεσβιλ της Ελβετίας. Αγωνίζεται στην Άουγκσμπουργκ και στην Εθνική Ελβετίας στη θέση του αμυντικού.

Καριέρα

Οι ομάδες νέων και οι πρώτοι σύλλογοι 

Ο Λίχσταϊνερ ξεκίνησε την καριέρα του από τις ακαδημίες της Άντλιγεσβιλ το 1991. Το 1996 πήγε στις ακαδημίες της Λουκέρνης ως το 2000 που πήγε στην Γκρασχόπερς. Το 2001 προάχθηκε στην πρώτη ομάδα. Σκόραρε 4 γκολ σε 79 εμφανίσεις.

Λιλ 

Το καλοκαίρι του 2005 ο Λίχσταϊνερ ήταν ένας από τους πέντε Ελβετούς που πήγαν σε σύλλογο της Γαλλίας. Έγινε γρήγορα βασικός στην εντεκάδα και τη βοήθησε να βγει στην 3η θέση που οδηγεί στο Τσάμπιονς Λιγκ. Οι άλλες 2 σεζόν ήταν απογοητευτικές τελειώνοντας την περίοδο 2006-2007 στη 10 θέση και την επόμενη στην 7η θέση. Συνολικά σκόραρε 5 γκολ σε 89 αγώνες.

Λάτσιο 

Οι καλές εμφανίσεις του Λίχσταϊνερ στο Euro 2008, μεγάλες ομάδες όπως η Παρί Σεν Ζερμέν και η Έβερτον εξέφραζαν μεγάλο ενδιαφέρον για την απόκτησή του. Τελικά ο Ελβετός αμυντικός υπέγραψε τετραετές συμβόλαιο με τη Λάτσιο. Σκόραρε το πρώτο του γκολ στη νίκη της ομάδας του με 3-1, επί της αιώνιας αντιπάλου, της ΑΣ Ρόμα. Έμεινε στη Ρώμη για 3 σεζόν σκοράροντας μόνο 3 γκολ σε 100 εμφανίσεις.

Γιουβέντους 

Στις 27 Ιουνίου 2011 ο Λίχσταϊνερ υπέγραψε στη Γιουβέντους και την 1 Ιουλίου επισημοποιήθηκε η μεταγραφή. Η ομάδα του Τορίνου έδωσε 30.000.000€ σε 3 δόσεις για την απόκτηση του παίκτη. Σκόραρε το πρώτο γκολ με τη φανέλα της Γιουβέντους στις 11 Σεπτεμβρίου με αντίπαλο την Πάρμα. Συνολικά πέτυχε 12 γκολ σε 201 ματς.

Άρσεναλ 
Στις 5 Ιουνίου 2018 υπέγραψε στην Άρσεναλ, στην οποία έμεινε για έναν χρόνο.

Άουγκσμπουργκ
Τον Αύγουστο του 2019 έγινε παίκτης της Άουγκσμπουργκ.

Εθνική ομάδα

Ο Λίχσταϊνερ έκανε το ντεμπούτο του με την πρώτη ομάδα στις 11 Νοεμβρίου 2006, σε ένα φιλικό παιχνίδι, κόντρα στη Βραζιλία. Το ματς έληξε 2-1 υπέρ της Βραζιλίας.

Συμμετείχε στο Euro 2008 και στο Euro 2016 και στο Μουντιάλ 2010, του 2014 και του 2018.

Τίτλοι

Γκρασχόπερς 

 1 Πρωτάθλημα ποδοσφαίρου Ελβετίας: 2002-03

Λάτσιο 

 1 Κύπελλο Ιταλίας: 2008-09
 1 Σούπερ Καπ Ιταλίας: 2009

Γιουβέντους

 7 Σέριε Α: 2011-12, 2012-13, 2013–14, 2014–15, 2015–16, 2016–17, 2017–18
 3 Σούπερ Καπ Ιταλίας: 2012, 2013, 2015
4 Κύπελλα Ιταλίας: 2014–15, 2015–16, 2016–17, 2017–18

Παραπομπές

Εξωτερικοί σύνδεσμοι 

 Ο Λίχσταϊνερ στην επίσημη ιστοσελίδα της Γιουβέντους
 Ο Λίχσταϊνερ στην επίσημη ιστοσελίδα της FIFA 

Ελβετοί ποδοσφαιριστές
Ποδοσφαιριστές ΦΚ Λουκέρνη
Ποδοσφαιριστές Γκρασχόπερς Ζυρίχης
Ποδοσφαιριστές Λιλ ΟΣΚ
Ποδοσφαιριστές Λάτσιο
Ποδοσφαιριστές Γιουβέντους
Ποδοσφαιριστές Εθνικής Ελβετίας
Ποδοσφαιριστές Εθνικής Ελβετίας Κ21
Αμυντικοί ποδοσφαιριστές
Ποδοσφαιριστές Λιγκ 1
Ποδοσφαιριστές Σέριε Α
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές ΦΚ Άουγκσμπουργκ
Ποδοσφαιριστές Μπούντεσλιγκα
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
FIFA Century Club